喬若雯

喬若雯（），字章甫，直隶真定府趙州臨城縣人。

生平
生于萬曆六年戊寅二月初一日，万历四十三年（1615年）乙卯科順天乡试举人，四十七年（1619年）己未科進士《萬曆四十七年己未科進士履歷》：乔若雯，章甫，春二房，丙申六月初一日生，臨城县人。乙卯一百五，会一百二十三，三甲三。礼部政，庚申授中書，乙丑考选，授祠祭司主事，己巳升稽勋司，調验封司，調考功司，調文选司，庚午陕西主考，本年升兖州知府，壬申致仕。，初授中书舍人，天啟五年迁礼部祠祭司主事，六年，以殿工敘升本司员外郎，加一级，仍管主事事。七年二月，送瑞王之国汉中。崇祯元年（1628年）复命，时廷臣争击魏忠贤党，若雯亦两疏劾兵部侍郎秦士文、御史张讷、智铤，备列其倾邪状，寻上《巨奸始祸疏》，言故辅魏广微罪恶滔天，致先帝冒桓灵之名，罪不下忠贤；其徒陈九畴、张讷、智铤为鹰犬，专噬善类，罪不下彪虎，乞死者削其官阶，生者投之荒裔，帝责其诋毁先帝，而九畴等下所司行遣《崇祯长编卷之八》：崇祯元年四月，礼部祠祭司主事乔若雯疏劾故辅魏广微恶穷罄竹，罪寔滔天，致令先帝冐桓灵之虚名；忠贤成十常侍之惨毒天下，被白马清流之显祸；陈九畴、张讷、智铤为广微鹰犬而逄其恶，故广微之罪尤甚逆珰，而九畴之罪岂减彪虎乎？旨以广微身故免议，陈九畴等分别论，复以疏中拟先帝为桓灵非体，戒之。。二年，调吏部稽勋司主事，调验封司，调考功司，调文选司《崇祯长编卷之二十》：崇祯二年四月，陞乔若雯为吏部主事。，崇祯三年主考陕西《崇祯长编卷之三十四》：崇祯三年五月，遣编修黄道周、兵科给事中熊德暘主考浙江；简讨郑之玄、工科给事中许誉卿主考江西；编修黄景昉、吏科给事中锺炌主考湖广；吏部主事乔若雯、户部主事赵建极主考陕西。，迁升考功司员外郎，秉铨政，无所瞻徇。四年出为兖州知府《崇祯长编卷之四十一》：崇祯三年十二月，原任考功司主事今陞兖州府知府乔若雯以新旨：郡守跻於方面，具揭当路，以为郡守之礼，与方面悬殊。臣以铨属特擢而往，若与平常陞迁者同类共视等，威诎则弹压难，体统轻则志意索，揶揄者将以为例转之别名，请诸司集议优礼，使自今郡守得比监司，以信方面之明旨，庶朝气犹存，新硎可发。。至府，剔除积弊，豪猾敛手，寻以疾归，士民遮道泣送。里居课子读书，不预户外事。抚按四举地方人才，终不出。崇祯十一年冬，清军南下入关，畿辅诸郡悉被兵，失城四十有八，兵及临城，同知县萧时勉缮守御诸务，十二月初四日，城陷，若雯按剑端坐堂中以待，遂被害，同死者有太恭人高氏及庶母沈氏、弟若霞、子婦魏氏，以及内外家人十六人，追赠太常寺少卿，谥曰“恭肃”，荫一子入监读书，祀乡贤《赵州属邑志》。

 生平 
曾祖喬宗華，县丞。祖喬輔世，贈右佥都御史。父乔璧星，字文见，号聚垣，官至四川巡抚。

元配张氏（1578—1599），早卒，继室李氏（1586—1647），封安人。子喬己百（1609—？），字百一，增生，秉家学，有文章，与魏裔介交。康熙三十一年知县杨宽續修邑志，聘己百主稿，时年已八十有三。弟己千，亦知名。

參考文獻
《皇明敕葬賜進士吏部員外郎贈奉常寺少卿謚恭肅喬公壙》

《明史》·卷一百七十九

R
Category:临城人
Category:萬曆四十三年乙卯科順天鄉試舉人
Category:明朝中书舍人
Category:明朝礼部主事
Category:明朝吏部员外郎
Category:明朝吏部郎中
Category:明朝兖州府知府
Category:明朝被殺害人物
Category:謚恭肅